kardosdrur/scandi-wiki huggingface dataset:
Julestormen 1902

Julestormen 25.-26. december 1902 var en orkanagtig vestenstorm som ramte Danmark og Sydsverige.

Der er ikke mange meteorologiske data fra stormen, men en enkelt måling fra en ballonstation på Stanghede ved Viborg målte en time-middelvindsværdi på 35 m/s, hvilket er usædvanligt højt for en indlandsstation. Der er stor sandsynlighed for at de kraftigste vindstød i forbindelse med julestormen har nået 50 m/s eller derover. I Københavnsområdet blev der målt vindstød mellem 35 og 40 m/s. Ved fyret på Kullen i Sverige måltes en 10-minutters middelvind på 40 m/s i forbindelse med orkanen, men her fra findes der ikke vindstødsdata. Stormen var relativ kortvarig, men meget heftig fra vest og nordvest og der forårsagedes store ødelæggelser ikke mindst i skovene under lavtrykkets passage fra Sydnorge til Rigabugten. De største ødelæggelser har formentlig strakt sig fra Nordvestjylland og Himmerland over øerne til Bornholm. Der var også betydelige oversvømmelser. Mange telefonledninger blev afbrudt, og de blev aldrig sat op igen. KTAS besluttede, som et af de første telefonselskaber i verden, at gå over til nedgravning af telefonkabler,
hvorfor vi i København ikke ser kabler hænge langs vejene, som det stadig er tilfældet i mange andre storbyer verden over.

Se også 
 Vejrekstremer i Danmark

Referencer 

 Margareta Söderberg, red. (1988). Krönika över 20:e århundradet (svensk). Stockholm: Bonniers Fakta Bokförlag AB. .
 Dahlberg, Koller & Ravegård (2004). Havsbad (svensk). Värnamo: Wahlström & Widstrand. .

Orkaner
Storme
Begivenheder i 1902
Danmarks vejr
Oversvømmelser
Ulvsundstormen 1921

Ulvsundstormen  var en orkanagtig nordenstorm 23.-24. oktober 1921. Stormen er kendt som Ulvsundstormen, fordi fragt- og passagerdampskibet S.S. Ulvsund forliste ved Sjællands Odde i Kattegat under en sejlads mellem København og Nakskov og alle ombordværende, både mandskab og passagerer, druknede. Dette førte til kritik af Meteorologisk Institut, da flere mente at ulykken kunne være blevet undgået med ordentlige analysemetoder og mere effektiv kommunikation.
Ulykken vakte en del opmærksomhed i pressen og og flere  storme samme år fik Meteorologisk Institut til at overveje nye arbejdsmetoder og mere moderne arbejdsmetoder.

Se også 
Vejrekstremer i Danmark

Referencer 

Orkaner
Storme
Begivenheder i 1921
Danmarks vejr
Qasim ibn Muhammad

Qasim ibn Muhammad () var søn af den islamiske profet Muhammad. Han blev født til Muhammads første kone, Khadija efter hun gav fødsel til hans førstefødte søn Zainab.

Han blev født i 598 og døde før hans to års fødselsdag (600 eller 601). Han på begravet på Jannatul Mualla Kirkegården i Mekka, Saudi-Arabien.

Eksterne henvisninger 
 Prophet Family Tree 

Muhammed-familien
Isefjorden (Norge)

Isefjorden er en del af fjorden Nordfjord i kommunerne Eid og Bremanger i Vestland fylke i Norge. Fjorden går 5,5 kilometer mod sydøst fra indløbet til Eidsfjorden i nord til stedet hvor fjorden Ålfoten går mod vest. Fjorden har indløb i nord mellem Hammeneset i nord og Iseneset ved Isane, som fjorden er opkaldt efter. Fra Isane går der færge nordover til Stårheim på nordsiden af Eidsfjorden. På østsiden af fjorden ligger bebyggelsen Torheim. Fjorden ender i syd mellem Hjeltneset i vest og Krokneset i øst.

Syd for Krokneset fortsætter Hundvikfjorden mod øst. Fylkesvei 662 går på østsiden af fjorden, mens rigsvej 614 går på vestsiden.

Kilder og henvisninger

Fjorde i Vestland
Bremanger
Eid
Ålfotfjorden

Ålfoten (også kaldt Ålfotefjorden) er arm af Nordfjord i Bremanger kommune i Vestland fylke i Norge. Fjorden er 8,5 kilometer lang, og går i sydvestlig retning fra indløbet mellem Hjeltneset og Gjegnalunden, forbi gårdene Askevika, Vik, Myklebust og Sigdestad, Ålfoten og ind til gården Førde. Nord for Hjeltneset ligger Isefjorden, mens Hundvikfjorden fortsætter mod øst. Ved Svinevika smalner fjorden ind og danner Førdspollen, som er den inderste del af fjorden.

I fjordbunden ligger gården Førde og Åskåra kraftværk. 

Rigsvej 614 går på nordsiden af fjorden. Ålfotbræen ligger noget længere mod syd.

Kilder og henvisninger

Fjorde i Vestland
Bremanger
Kent (Washington)

Kent er en by i den vestlige del af staten Washington i det nordvestlige USA. Kent har  indbyggere og ligger midtvejs mellem byerne Seattle og Tacoma.

Referencer

Eksterne henvisninger 

 Byen Kents officielle hjemmeside

Byer i Washington
Etableret i 1890
Grim

Grim er det syvende studiealbum, og fjerde danske album, af den danske sangerinde og sangskriver Medina. Det udkom den 12. oktober 2018 på Labelmade og Universal. Albummets titel er taget fra sangen "Grim", hvor Medina synger: "Der er nogen, der har sagt, jeg er grim, og jeg tror på dem". Ifølge Medina refererer linjen til mediernes nedgørelse personers livsførelse: "Det er et voksende problem, der på samme tid lærer vores unge mennesker, der en dag skal lede dette land, at det er i orden at behandle hinanden så grimt, som det er blevet til på generel basis." Medina har udtalt, at teksterne på Grim ikke er baseret på metaforer, som på tidligere album. På albummet har Medina ifølge hende selv "reflekteret meget over, hvad jeg ønsker for mig selv og min fremtid".

Anmeldelser 
Nanna Balslev fra Berlingske gav Grim fire ud af seks stjerner. Anmelderen karakteriserede musikken som "larger than life-dancepop" og kaldte produktionerne for "polerede". Hun roste samtidig Medinas vokal, som hun mente indeholdt en "blåtonede længsel, der er vævet ind i hendes stemmebånd". I sin anmeldelse for Politiken, gav Lucia Odoom albummet fire ud af seks hjerter, og skrev: "Det personlige bliver aldrig rigtig grimt på albummet, sangene taber aldrig ansigt, der er et tykt lag contour-makeup på melodierne, især sange som 'Det smukkeste', der lidt for let glider af huden, selv om det går i dansefødderne".

Thomas Treo fra Ekstra Bladet gav albummet to ud af seks stjerner. Han kritiserede albummets tekster som han betegnede som "på niveau med en meget blåøjet teenagers dagbogsnotater." Han roste singlerne "Skyttegrav" og "Væk mig nu", men kaldte albummet for "enormt forudsigeligt". Han vurderede i november 2018 albummet som årets værste danske album. Kasper Schütt-Jensen fra Jyllands-Posten gav ligeledes Grim to ud af seks stjerner. Anmelderen betegnede teksterne som "sms-lyrik" og "banale", og mente at albummet manglede fængende popsange.

Spor

Hitlister og certificeringer

Ugentlige hitlister

Certificeringer

Kilder 

Medina-album
Album fra 2018
Ålfotbræen

Ålfotbræen er en gletsjer der ligger i kommunerne Bremanger, Flora og Gloppen i Sogn og Fjordane fylke i Norge. Bræen har et areal på 10,6  km² (2010) og det højeste punkt er på 1.385 moh.

Det er estimeret at Ålfotbreen har en årlig nedbørnormal på 5600 mm, hvilket gør den til det vådeste sted i Norge.

Landskapsvernområde
Bræen ble 9. januar 2009 beskyttet  som Ålfotbreen landskapsvernområde af Kongen i statsråd. Det beskyttede område er 226 km²

Kilder og henvisninger

Gletsjere i Vestland
Bremanger
Flora (Norge)
Gloppen

Landskapsvernområder i Norge
Tersløse Omfartsvej

Tersløse Omfartsvej er en kommende omfartsvej der vil gå øst om Tersløse der ligger for syd Dianalund.

Omfartsvejen skal være med til at få reduceret trafikken der går igennem Tersløse, så byen ikke bliver belastet af for meget trafik. Derudover skal vejen give en hurtigere forbindelse fra Dianalund til Vestmotorvejen og Sorø.

Omfartsvejen bliver ca. 2 km lang og går fra Tersløsevej i syd til Pilegårdsvej og Holbergsvej i nord.

Vejen starter i Tersløsevej (sekundærrute 219) og forsætter øst om Tersløse, den passer Kammergavevej og den kommende forlængelse af Per Degns Vej. Vejen ender i Holbergsvej hvor der er forbindelse mod Dianalund.

Kilder 

Omfartsveje i Danmark
Bygninger, konstruktioner og anlæg i Sorø Kommune
Bjarne Jensen

Bjarne Jensen er navnet på flere personer:

 Bjarne Jensen (fodboldspiller, født 1959) – dansk fodboldspiller fra Brøndby IF
 Bjarne Jensen (fodboldspiller, født 1944) – dansk fodboldspiller fra AGF og FC Groningen, og senere træner for bl.a Silkeborg IF
 Bjarne Jensen (analytiker) (født 1945) – dansk finansanalytiker

Se også 
 Bjarne Henning-Jensen (1908-1995) - dansk filminstruktør
Bjarne Jensen (fodboldspiller, født 1944)

Bjarne "Basse" Jensen (født 11. september 1943/1944) er en dansk tidligere fodboldspiller og fodboldtræner. 

Han spillede angriber i Aalborg Chang og AGF i midten af 1960'erne og derfra skiftede til den skotske klub Greenock Morton. Mens Bjarne Jensen var i Aalborg Chang spillede han også cricket, samt håndbold i IK 1919, og dyrkede boksning i AK Jyden.

Med Greenock Morton nåede Bjarne Jensen både i 1968 og 1969 semifinalerne i den skotske pokalturnering, og i 1968 semifinalen i den skotske Liga Cup. I december 1969 rykkede  Bjarne Jensen til FC Groningen (på det tidspunkt Groningen VAV), hvor han spillede frem til sommeren 1976.

Bjarne Jensen scorede mange mål i Groningen, og han var inde i overvejelserne til landsholdet, da DBU i 1971 for første gang begyndte at udtage professionelle spillere. Jensen kom aldrig til at spille på landsholdet.

Efter at være kommet tilbage til Danmark arbejdede Bjarne Jensen i mere end 20 år som fodboldtræner for en række jyske fodboldklubber, heriblandt Silkeborg IF og Horsens fS.

Noter

Referencer

Eksterne henvisninger 
 

Fodboldspillere fra Danmark
Fodboldspillere fra AGF
Fodboldspillere fra FC Groningen
Venom (film)

Venom er en amerikansk superhelte-spillefilm fra 2018 instrueret af Ruben Fleischer efter et manuskript af Scott Rosenberg, Jeff Pinkner og Kelly Marcel, med Tom Hardy i titelrollen som Venom, med Michelle Williams som Ann Weying. Filmen er produceret af Columbia Pictures og Marvel Entertainment.

Sony begyndte at udvikle en Venom-film efter at karakteren fik sin biografdebut i Spider-Man 3 (2007). Planen var at starte et delt "filmunivers" med de Marvel-figurer som Sony ejede filmrettighederne til, selv om Sony også havde til hensigt at filmen skulle dele handlingsunivers med Spider-Man: Homecoming, som indgår i det såkaldte Marvel Cinematic Universe takket være en specialaftale mellem Sony og Marvel Studios.

Filmen begyndte optagelser i oktober 2017 i Atlanta, New York og San Francisco. Venom havde premiere i Los Angeles den 1. oktober, 2018 og fik premiere i de amerikanske biografer 5. oktober 2018 og den 11. oktober i Danmark. Filmen har indtjent over 856 millioner dollars over hele verden og satte adskillige indtjeningsrekorder i oktober måned, men modtog generelt negative anmeldelser fra anmeldere (også af de danske) for dets manuskript og inkonsekvent tone, selvom nogle priste Hardy's præstation.

Handling 

Efter en skandale, der resulterede i hans skilsmisse med sin kone (Michelle Williams), bestemmer journalisten Eddie Brock (Tom Hardy) sig i San Francisco, Californien for at undersøge firmaet Life Foundation, som drives af dr. Carlton Drake (Riz Ahmed). Men Brock kommer i kontakt med en udenjordisk symbiot, som Life Foundation forsker om. Brock og symbioten bliver forenet og han får superkræfter da han bliver forvandlet til den dødelige beskytter Venom.

Rolleliste 
 Tom Hardy – Eddie Brock / Venom
 Michelle Williams – Anne Weying / She-Venom
 Riz Ahmed – Dr. Carlton Drake / Riot
 Scott Haze – Roland Treece
 Reid Scott – Dr. Dan Lewis
 Jenny Slate – Dr. Dora Skirth
 Melora Walters – Maria
 Peggy Lu – Mrs. Chen
 Malcolm C. Murray – Lewis Donate
 Sope Aluko – Dr. Rosie Collins
 Wayne Péré – Dr. Lloyd Emerson
 Michelle Lee – Donna Diego / Scream
 Mac Brandt – Bartendern Jack
 Woody Harrelson – Cletus Kasady (cameo)
 Stan Lee – Mand med hund (cameo)

Referencer

Eksterne henvisninger 
 

Actionfilm fra USA
Superheltefilm
Amerikanske film fra 2018
Film baseret på Marvel Comics
Film fra Kina
Ruben Fleischer

Ruben Samuel Fleischer (født 31. oktober 1974 i Washington, D.C. i USA) er en amerikansk filminstruktør, filmproducer, tv-producer, musikvideoinstruktør og reklamefilminstruktør, der bor i Los Angeles. Han er bedst kendt som instruktøren på Zombieland, hans første spillefilm. Efterfølgende instruerede han filmene 30 Minutes or Less og Gangster Squad. I 2018, instruerede han film med Marvel Comics´s karakter Venom. Før han instruerede spillefilm, var Fleischer instruerede han tv-reklamer og musikvideoer for brands som Cisco, Eurostar, ESPN og Burger King, såvel som artister som M.I.A., Electric Six, DJ Format, og Gold Chains.

Spillefilm

Kortfilm

Musikvideoer 
 M.I.A. – "Galang"
 Dizzee Rascal - "Fix Up, Look Sharp", "Stand Up Tall"
 Kid Sister – "Pro Nails"
 Gold Chains – "I Came From SF", "Cali Nights", "The Game"
 Electric Six – "Dance Commander"
 DJ Format – "Vicious Battle Raps", "We Know Something You Don't"
 Pigeon Funk - "Mocito"

Reklamer 
 Boost Mobile – "Ladies Man", "Geek"
 McDonald's – "Good Inside"
 Cisco – "Revision 43A", "Jack 245"
 Burger King – "Up Late with The King"
 Eurostar – "Circles"
 ESPN – "Quiet", "Mascots"
 Courir – "The Drop"

Eksterne henvisninger 

 

Filminstruktører fra USA
Musikvideoinstruktører fra USA
Brianna Wu

Brianna Wu (født 6. juli 1977) er en amerikansk computerspilsudvikler og programmør. I 2010 grundlagde hun indiespilfirmaet Giant Spacekat sammen med Amanda Warner.

Wu blev født i West Virginia og voksede op i Mississippi sammen med sine adoptivforældre.

Hun er kendt for hendes tilknytning til Gamergate-kontroversen.

Referencer

Eksterne henvisninger 

 
 Officiel kampagnehjemmeside 
 
 

Programmører fra USA
Feminister fra USA
Personer fra West Virginia
Bulldozer (bæltekøretøj)

En bulldozer er et bæltekøretøj med frontskær som bliver brugt til tungt anlægsarbejde, som planeringsarbejde i ujævnt terræn, vejarbejde for at flytte store mængder jord, sand, grus og andet tilsvarende materiale. Bælterne på bulldozeren har stor overflade, og derfor har maskinen et lavt marktryk. Dette gør at bulldozere kan arbejde på løst eller vådt underlag, hvor andre maskiner ikke får greb og kan bevæge sig frem. Bulldozere bliver produceret i mange forskellige størrelser, med vægt fra nogen få ton til over 150 ton.

Navnet 
Ordet bulldozer kommer af amerikansk-engelskto bulldoze, som betyder at tvinge nogen ved brug af skræmsel og magt. Ordet blev først brugt i den amerikanske delstat Louisiana om en person som ved valg søgte at forskrække negre til at stemme på en bestemt måde. Senere blev navnet brugt om en faldhammer eller større presser, mens det i dag er så godt som ensbetydende med anlægsmaskinen bulldozer.

Referencer

Eksterne henvisninger 

Entreprenørmaskiner
Bæltekøretøjer
Vand jeg kan gå på

Vand jeg kan gå på er det ottende album fra den danske gruppe Bifrost, udgivet i 1987 på It's Magic. Det var gruppens sidste album med udelukkende nye numre.

Ved indspilningen af dette album bestod gruppen reelt kun af Tom Lundén og Pia Cohn, mens de øvrige musikere på pladen var studiemusikere, hvoraf nogle dog tidligere havde været del af gruppen. Kort efter udsendelsen af albummet stoppede gruppen, og genopstod kun kortvarigt for at indspille nogle nye sange til albummet Hjerte til salg ti år senere; albummet var i stor udstrækning en opsamlingsplade med en række af gruppens mest kendte numre.

Numre 
Albummet indeholder følgende numre (her opdelt på de to oprindelige sider):

Alle sangene er skrevet af Tom Lundén bortset fra "Den allersidste lullaby", som Pia Cohn skrev musik til og Lundén og Cohn skrev tekst til.

Medvirkende 
På albummet medvirkede følgende:
Gruppens medlemmer
 Tom Lundén: sang, keyboards, kor, synthesizer, bas
 Pia Cohn: sang, kor, synthesizer 

Øvrige medvirkende (flere eller færre numre)
 Jeppe Reipurth: trommer
 Simon Harder: guitar 
 Søren Wolff: keyboards, trommer, guitar
 Terje Barnholdt: percussion
 Peter Hansen: programmering, bas
 Rune Harder Olesen: percussion
 Christian Dietl: bas
 Wili Jønsson: bas
 Morten Kærså: keyboards
 Jens Haack Olesen: barytonsaxofon
 Claes Yngström: guitar
 Klavs Nordsø: percussion
 Anders Laursen: tenorsaxofon
 Kenneth Agerholm: basun
 Ole Hansen: trompet
 Jesper Ranum: keyboards, programmering
 Mikkel Nordsø: akustisk guitar
 Morten Zeuthen: cello
 Peter Bastian: okarina
 Frank Juul: tabla
 Niels-Henning Ørsted Pedersen: kontrabas
 Kim Menzer: sheanai
 Jon Bruland: bas
 Ivalo Nielsen: kor
 Tanja Lewis: kor
 Kenneth Knudsen: keyboard, koncertflygel

Referencer 

Bifrost-album
Album fra 1987
Fiskekvote

En fiskekvote er betegnelsen for en kvote af den samlede tilladte fangstmængde af næsten 200 fiske- og skaldyrbestande i det nordøstatlantiske område. Det udregnes efter det fiskeripolitiske instrument Total Allowable Catch (TAC), der bruges af EU og i internationale fiskeriaftaler. TAC'erne fordeles til de enkelte medlemslande ved hjælp af kvoter, som vedtages af fiskeriministrene i Rådet for Den Europæiske Union.

Det nuværende danske fiskekvotesystem bygger på princippet om individuelle omsættelige fiskekvoter, der i juridisk terminologi på dansk kaldes: Individuelt Overdragelige Kvoteandele, også kaldt IOK-kvoter. Systemet blev indført igennem to reformer vedtaget i 2002 og 2006. Systemet erstattede et rationeringssystem, der havde til hensigt at give alle fartøjer lige adgang til at fiske.

IOK-kvoter fungerer ved, at individuelle fangstkvoter tildeles det enkelte fartøj efter, hvor meget fartøjet har fanget i årene forinden. På baggrund af denne fangst får det enkelte fartøj ret til at fange en specifik mængde af en specifik fiskeart i et specifikt område over en periode på typisk et år.  Fiskekvoterne er bundet op på fartøjer, ikke den individuelle fisker.

Systemet er udarbejdet med et markedsprincip for øje. Fiskekvoterne fungerer som immaterielle aktiver og kan derfor købes, sælges, lejes og belånes.

Eksterne henvisninger 
 Fiskekvote  hos Den Store Danske
 EU’s fiskekvoter  på EU.dk
 Kvotekoncentrationen i dansk fiskeri  Rapport fra Rigsrevisionen
 Capitalization of Fishing Industry Though Quota Markets  Kandidat speciale af Yury Korolev

Erhvervsfiskeri
EU
Fiskeripolitik
Jeppe Reipurth

Jeppe Reipurth (født 1956, død 1989) var en dansk trommeslager.

Han var fast medlem af gruppen Bifrost i perioden 1980 til 1985, og han erstattede Kasper Winding i fusionsorkestrene Buki Yamaz og Secret Oyster. Desuden indspillede han med Laid Back og Aske Bentzon i 1979, og han var med i Mona Larsen Group i 1980 - dette år spillede han også med Crazy Canary.

På Poul Halberg og Mona Larsens første album fra 1981, som blev fødslen på 1980'er hittet Halberg Larsen, er Jeppe Reipurth krediteret for tre trommetracks.

I 1986 kom Jeppe Reipurth med i Troels Jensens band Katzenjammer Kids, hvis medlemmer derudover var Jørgen Lang, Knut Henriksen og Kjeld Lauritsen

Referencer

Eksterne henvisninger 
 Jeppe Reipurth Discography at Discogs

Trommeslagere fra Danmark
Kick The Kangaroo

Kick The Kangaroo eller KTK var et dansk rockband fra midthalvfemserne til starten af nullerne med hjemby i Fredericia og eget pladeselskab 'Walkabout Records'.

Bandet bestod gennem årene af Michael Lund {sang}, Søren Andersen (guitar), Flemming Koch (trommer), Martin Hald (bas), Lars Rahbek Andresen (keyboard og sang), Jesper Haugaard (bas), og Rasmus Valdorff (trommer). 

Kick The Kangaroo spillede sammen på Midtfyns Festivalen i 2003 og gik derefter i opløsning, men blev gendannet i 2008 for at sige farvel til sit publikum. Det foregik ved Rock under Broen, hvor bandet havde spillet tre gange tidligere.

Diskografi 

 1997 - Promo-CD
 2000 - Album Sounds Like A Bad Joke (Walkabout) 
 2002 - Album Bits & Piece (Walkabout)

Referencer 

Rockgrupper fra Danmark
Imam Sahib

Imam Sahib (pashto: امام صاحب) er en by i det nordvestlige Afghanistan med et indbyggertal på  indbyggere. Byen ligger i provinsen Kunduz tæt på grænsen til Tadsjikistan.

Byer i Afghanistan
Hjerte til salg

Hjerte til salg er det niende og sidste album fra den danske gruppe Bifrost, udgivet i 1997 på Columbia. Albummet, der udkom ti år efter det næstsidste album, indeholder en blanding af sange fra gruppens samlede produktion og nyskrevne sange af Tom Lundén. Bifrost havde ikke reelt været aktiv i de ti år, der var gået.

Numre 
Albummet indeholder følgende numre (her opdelt på de to cd'er):

Referencer 

Bifrost-album
Album fra 1997
Torben Andersen (musiker)

Torben Andersen er en dansk keyboardspiller og harmonikaspiller.

Han var med i gruppen Bifrost. Ved gendannelsen af Alrune Rod i 1995 var han med i bandet.

Referencer 

Harmonikaspillere
Keyboardspillere fra Danmark
Musikere fra Danmark
Milano-Torino 2018

Milano-Torino 2018 var den 99. udgave af cykelløbet Milano-Torino. Løbet var en del af UCI Europe Tour-kalenderen og blev arrangeret 10. oktober 2018. Løbet blev vundet af franske Thibaut Pinot fra .

Hold og ryttere

Danske ryttere
Jakob Fuglsang kørte for 
Mikkel Frølich Honoré kørte for 
Niklas Eg kørte for

Resultater

Eksterne henvisninger

2018
UCI Europe Tour 2018
Gran Piemonte 2018

Gran Piemonte 2018 var den 102. udgave af cykelløbet Gran Piemonte. Løbet var en del af UCI Europe Tour-kalenderen og blev arrangeret 11. oktober 2018. Løbet blev vundet af Sonny Colbrelli fra .

Hold og ryttere

Danske ryttere
Kasper Asgreen kørte for 
Mikkel Frølich Honoré kørte for 
Matti Breschel kørte for

Resultater

Eksterne henvisninger

2018
UCI Europe Tour 2018
CNY

CNY eller cny har flere betydninger:
 Renminbi - CNY er ISO 4217 koden for Renminbi, valutaen i Kina.
 City of New York - en by i staten New York, USA.
 CNY (IATA-kode) - for Canyonlands Field lufthavn tæt på Moab i Grand County, Utah, USA.
 Kinesisk nytår (Chinese New Year) - en traditionel festival.
 Central New York - det centrale område af det øvre af staten New York, USA.
 ConnectNY - et konsortium af 18 college biblioteker i staten New York plus det national Center for Research Libraries i Chicago.
Sparkassen Münsterland Giro 2018

Sparkassen Münsterland Giro 2018 var den 13. udgave af cykelløbet Sparkassen Münsterland Giro. Løbet var en del af UCI Europe Tour-kalenderen og blev arrangeret 3. oktober 2018. Løbet blev vundet af tyske Max Walscheid fra .

Hold og ryttere

Danske ryttere
Mads Pedersen kørte for 
Lars Bak kørte for

Resultater

Eksterne henvisninger

2018
UCI Europe Tour 2018
Tour of Guangxi 2018

Tour of Guangxi 2018 var den 2. udgave af landevejscykelløbet Tour of Guangxi i Kina. Løbet foregik i perioden 16. til 21. oktober 2018. Løbet var en del af UCI World Tour 2018. Den samlede vinder af løbet blev italienske Gianni Moscon fra .

Ryttere og hold

Danske ryttere
 Søren Kragh Andersen kørte for

Etaperne

1. etape

2. etape

3. etape

4. etape

5. etape

6. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 

2018
UCI World Tour 2018
Knud Grue-Sørensen

Knud Grue-Sørensen (1904-1992) var en dansk filosof og professor i pædagogik ved Københavns Universitet.

Uddannelse og karriere 
I 1950 blev Grue-Sørensen d.phil. på afhandlingen Studier over Refleksivitet. Han var professor i pædagogik ved Københavns Universitet 1955-1974. Han udgav flere værker om pædagogik og teoretisk pædagogik.

Tanker 
Grue-Sørensen definerer dannelse på følgende måde : Dannelse betegner den proces gennem hvilken en person under indflydelse af ydre, i hovedsagen pædagogiske, sociale og kulturelle påvirkninger antager en bestemt beskaffenhed – desuden resultatet af denne proces, den omtalte beskaffenhed selv.

Udgivelser 
 Vor Tids Moralskepticisme (1937)
 Studier over Refleksivitet (1950)
 Opdragelsens historie, 1-3 (1956-59)
 Pædagogik mellem videnskab og filosofi. Gyldendal (1965)
 Almen pædagogik (1974)

Litteratur om Knud Grue-Sørensen

- Huggler, Jørgen (red)(2018):”Knud Grue Sørensen”. Studier i Pædagogisk filosofi

- Oettingen, Alexander von (2006). “Pædagogisk filosofi som reflekteret omgang med pædagogiske antinomier”. Aarhus: Klim

Referencer

Eksterne henvisninger 
 
"En indvielse". Tale holdt af Grue-Sørensen ved oprettelsen af Københavns universitets Institut for teoretisk pædagogik, 1969 

Filosoffer fra Danmark
Æresdoktorer ved NTNU
Ansatte ved Københavns Universitet